Fyrrverandi félags - og jafnréttismálaráðherra segir að í ljósi alvarleika málsins geti núverandi félags - og jafnréttismálaráðherra ekki leynt niðurstöðum athugunar . Vísir / Ernir Á Facebooksíðu sinni kallaði Þorsteinn Víglundsson , þingmaður Viðreisnar , eftir niðurstöðum á athugun Velferðarráðuneytisins vegna kvartana barnaverndarnefnda á höfuðborgarsvæðinu yfir störfum Braga Guðbrandssonar , forstjóra Barnaverndarstofu . Í ljósi alvarleika málsins geti Ásmundur Einar Daðason , félags - og jafnréttismálaráðherra ekki leynt niðurstöðum athugunarinnar . Bragi Guðbrandsson , fráfarandi forstjóri Barnaverndarstofu sækist eftir kjöri til Barnaréttarnefndar Sameinuðu þjóðanna.vísir / valli Sækist eftir kjöri hjá Sameinuðu þjóðunumÍ skugga ásakana frá barnaverndarnefndum höfuðborgarsvæðisins sækist Bragi eftir kjöri til Barnaréttarnefndar Sameinuðu þjóðanna fyrir Íslands hönd . Hann gerir það með blessun ríkisstjórnarinnar . Í tilkynningu frá Velferðarráðuneytinu segir : „ Staða Braga sem frambjóðanda Íslands er talin sterk vegna áratuga reynslu hans af málaflokknum og þátttöku í alþjóðlegu samstarfi á þessu sviði . “ Sama dag og tilkynnt var um framboð Braga fundaði Ásmundur Einar Daðason , félags - og jafnréttismálaráðherra , með formönnum barnaverndarnefnda á höfuðborgarsvæðinu og tilkynnti þeim um fyrirhugaðar breytingar sem ætlað er að auka traust . Fréttablaðið / Pjetur Kvartanirnar hafi verið alvarlegarÞorsteinn , sem gengdi stöðu félags - og jafnréttismálaráðherra þegar kvartanirnar bárust , segir að umkvartanir nefndanna hefðu verið fjölmargar og alvarlegar . Í því samhengi nefnir Þorsteinn að Bragi hafi verið sakaður um óeðlileg afskipti af einstökum málum og að trúnaðarbrestur hefði komið upp á milli nefndanna og Barnaverndarstofu . Þorsteinn telur að með stuðningi við framboð Braga sé ríkisstjórnin að gefa út stuðningsyfirlýsingu við þau vinnubrögð sem kvartað var undan . Hér að neðan er hægt að lesa stöðuuppfærslu Þorsteins í heild sinni . Eftirlit með öllu barnaverndarstarfi í landinu verður endurskoðað og ráðist í heildarendurskoðun barnaverndarlaga .